स्त्रियों की खोई हुई पहचान को पुनः प्राप्त करना स्त्री-विमर्श का एक ज्वलंत मुद्दा है। इसलिए स्त्री-विमर्श ने सबका ध्यान आकर्षित किया है। रेखा कस्तवार ने स्त्री-विमर्श को परिभाषित करते हुए कहा है- “स्त्री-विमर्श स्त्री के जीवन के अनछुए अनजाने पीड़ा जगत के उद्घाटन के अवसर उपलब्ध कराता है, परन्तु उसका उद्देश्य साहित्य एवं जीवन में स्त्री के दोयम दर्जे की स्थिति पर आंसू बहाने और यथास्थिति बनाए रखने के स्थान पर उन कारकों की खोज से है, जो स्त्री की इस स्थिति के लिए जिम्मेदार हैं। वह स्त्री के प्रति होने वाले शोषण के खिलाफ संघर्ष है। ... हमारी सामाजिक संरचना में बदलाव के बिना स्त्री के हिस्से में बेहतरी आना संभव नहीं। ‘स्त्री-विमर्श’ स्त्री के स्वयं की स्थिति के बारे में सोचने और निर्णय करने का विमर्श है।”[8]